Oliveca kotingo

La oliveca kotingoOrnitologia taksonomio. () estas birdospecio el la familio de kotingedoj. Ĝi havas du subspeciojn endemiajn de la Andoj de Kolombio, Ekvadoro kaj Peruo.

Taksonomio
Laŭ AviListAviList v2025, konsultita la 17-an de feb. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Cotingidae - kotingedoj
Snowornis Prum, RO, 2001
Snowornis cryptolophus (Sclater, PL; Salvin, O, 1877) - oliveca kotingo
Snowornis cryptolophus mindoensis (Hellmayr, CE; Seilern-Aspang, J, 1914)
Snowornis cryptolophus cryptolophus (Sclater, PL; Salvin, O, 1877)

Etimologio
La scienca genra nomo Snowornis estas kunmetaĵo de 2 vortoj. La unua estas latinigo donita omaĝe al la anga ornitologo David Snow, pro liaj multaj kontribuoj al la kompreno pri la ekologio, konduto kaj sistematiko de la kotingoj. La dua venas el la antikva greka ὄρνις (ornis = "birdo"); Snowornis do signifas "birdo de Snow"Birds of the World, Olivaceous Piha..

La specia epiteto cryptolophus estas kunmetaĵo de 2 antikvaj grekaj vortoj, κρυπτός (kruptos = "kaŝita") kaj λόφος (lofos = "kresto"), pro la duonkaŝita nigra kronstrio ĉe la kapo de tiu specio.

Aspekto
La oliveca kotingo estas 23 ĝis 24 cm longa; tri maskloj pezis ĉirkaŭ 72 ĝis 76 g. Ambaŭ seksoj havas similan plumaron. Plenkreskaj maskloj de la nomiga subspecio havas plejparte olivecverdan kapon kun pli brile olivecverdaj orelkovriloj kaj parte kaŝitan nigran kreston meze de la krono. Iliaj supraj partoj estas olivecverdaj, plej brile sur la pugo. Ilia vosto estas pli bruna ĝis pli griza olivkolora ol iliaj supraj partoj kun maldikaj olivecverdaj randoj sur la plumoj. Iliaj flugiloj estas plejparte brunaj kun maldikaj olivecverdaj randoj sur la flugplumoj. Iliaj subaj partoj estas plejparte olivecverdaj kun maldikaj blankaj strioj de la malsupra gorĝo ĝis la ventro kaj kelkaj citronflavaj subvostaj kovriloj. Plenkreskaj inoj estas multe pli brunetaj ol maskloj kaj havas malmulte aŭ neniun kreston sur la krono. Subspecio S. c. mindoensis estas pli malgranda ol la nomiga kun kaŝitaj kremblankaj bazoj sur la krestoplumoj. Ambaŭ seksoj de ambaŭ subspecioj havas malhelbrunajn irisojn, malhelan kornon ĝis nigran bekon kun pli pala bazo de la mandiblo, kaj bluecgrizajn ĝis grizajn krurojn kaj piedojn.Schulenberg, T. S. kaj G. M. Kirwan (2020). Olivaceous Piha (Snowornis cryptolophus), version 1.0. En Birds of the World (T. S. Schulenberg, Editor). Cornell Lab of Ornithology, Ithaca, NY, USA.  Alirita la 20an de Aŭgusto, 2025

Disvastiĝo kaj habitato
La oliveca kotingo troviĝas en la uesta deklivo de Andoj en suduesta Kolombio kaj norda Ekvadoro kaj en la eosta deklivo de Andoj en Ekvadoro kaj centra Peruo. Ĝi vivas en la suba kaj meza etaĝo de humidaj montarbaroj.

Referencoj

Kategorio:Kotingedoj
Kategorio:Paseroformaj
Kategorio:Birdoj de Sudameriko
Kategorio:Neotropisa faŭno